钦定古今图书集成/理学汇编/学行典/第299卷 > 王通中说 > 《黄昌郎》金·宗直
## 钦定古今图书集成/理学汇编/学行典/第299卷 > 王通中说 > 《黄昌郎》金·宗直

《黄昌郎》，即非清郎也。八岁时为《新罗》王杀《百济》王，乃往《百济》，舞剑于市，观者如堵。百济王闻而奇之，召入宫，令舞剑，因刺杀百济王。后人作假面以象其舞。考之传史，绝无左验。今观其舞，周旋顾盻，望之凛凛。

若有人兮方离龆，身不三尺一何骁。平生汪锜我所
师，为国雪耻心无憀。剑镡向颈股不栗，剑镡指心目
不摇。嗟尔千乘如蓬蒿。

《项羽诗》：“力拔山兮气盖世，时不利兮骓不逝。”

应璩《与许子俊书》：“刘备不下山，孙权不出水，武力不
奋，猛气畜勇，其毒如何？”

鲍照《游思赋》：“诚爱秦王之奇勇，不愿绝筋而称力。”
梁武帝《净业赋》：“岂伏强而称勇，乃道胜而为雄。”
江总《为萧太保谢表》：“阪泉野战，曾无汗马之劳；代邸
运筹，又阙前戈之勇。”

《隋炀帝亲征高丽诏》：“凡此众军，先奉庙略，莫非如豺
如貔之勇，百战百胜之雄。”

卢思道《为隋檄陈文》：“虎夫万队，豹骑千群。并骨勇肉
飞，风骧雾合。”

《李白》诗：“世传崆峒勇，气激金风壮。”

《李峤诗》：“决胜三河勇，长驱六郡雄。”

欧阳修诗：“无哗战士衔枚勇，下笔春蚕食叶声。”
苏辙《三国论》：“以智攻智，以勇击勇。譬如两虎相捽，齿
牙气力无以求胜，其势足以相扰，而不足以相毙。”
范成大诗：“平生嵚巇百战勇，顿挫久已归夷途耶律楚材诗：“笔阵陈兵诗思勇，睡魔卷甲梦魂赊。”
刘基诗：“夸父空有勇，精卫良无智。”

《淮南子主术训》：“桀之力别觡伸钩，索铁歙金，推移大
牺，水杀鼋鼍，陆捕熊罴。然汤革车三百乘，困之鸣条，
擒之焦门。”

《史记殷本纪》：“纣材力过人，手格猛兽。”〈注〉“纣倒曳九牛，
抚梁易柱”也。

《韩诗外传》：卞庄子好勇，母无恙时，三战而三北，交游
非之，国君辱之。卞庄子受命，颜色不变。及母死三年，
鲁兴师，卞庄子请从，至见于将军曰：“前犹与母处，是
以战而北也，辱吾身，今母殁矣，请塞责。”遂走敌而斗，
获甲首而献之，请以此塞一北。又获甲首而献之，请
以此塞再北。将军止之曰：“足不止。”又获甲首而献之
曰：“请以此塞三。北。”将军止之曰：“足请为兄弟。”卞庄子
曰：“夫北以养母也，今母殁矣，吾责塞矣。吾闻之：节士
不以辱生。”遂奔敌，杀七十人而死。

水。海有勇士曰菑丘䜣，以勇猛闻于天下。遇神渊曰：
“饮马。”其仆曰：“饮马于此者，马必死。”曰：“以䜣之言饮之。”
其马果沈。菑丘䜣去朝服拔剑而入，三日三夜，杀三
蛟一龙而出。雷神随而击之，十日十夜，眇其左目。《要
离》闻之，往见之，曰：“䜣在乎？”曰：“送有丧者。”往见䜣于墓，
曰：“闻雷神击子，十日十夜，眇子左目。夫天怨不全日，
人怨不旋踵，至今勿报，何也？”叱而去。墓上振愤者不
可胜数。要离归，谓门人曰：“菑丘䜣，天下之勇士也，今
日我辱之人中，是其必来攻我。暮无闭门，寝无闭户。”
《菑丘䜣》果夜来，拔剑拄要离颈曰：“子有死罪三，辱我
以人中，死罪一也；暮不闭门，死罪二也；寝不闭户，死
罪三也。”要离曰：“子待我一言来谒，不”肖一也；拔剑不
刺，不肖二也；刃先辞后，不肖三也。能杀我者，是毒药
之死耳菑！《丘䜣》引剑而去，曰：“嘻！所不若者天下惟此
子尔。”

卫灵公昼寝而起志气益衰。使人驰召勇士公孙悁。
道遭行人卜商。卜商曰：“何驱之疾也？”对曰：“公昼寝而
起使我召勇士公孙悁。”子夏曰：“微悁而勇若悁者可
乎？”御者曰：“可。”子夏曰：“载我而反”至君曰：“使子召勇士
何为召儒”使者曰：“行人曰：‘微悁而勇。若悁者可乎’？”臣
曰：“可。即载与来。”君曰：“诺延先生”上趣召公孙悁至入
门，杖剑疾呼曰：“商下！我存若头！”子夏顾咄之曰：“咄！内
剑，吾将与若言勇。”于是君令内剑而上。子夏曰：“来！吾
尝与子从君而西，见赵简子，简子披发杖矛而见我
君。我从十三行之后，趋而进曰：‘诸侯相见，不宜不朝
服。不朝服，行人卜商将以颈血溅君之服矣。使反朝
服而见吾君，子耶？我耶’？”悁曰：“子也。”子夏曰：“子之勇不
若我，一矣。又与子从君而东，至阿，遭齐君重鞇而坐，
吾君单鞇而坐，我从十三行之后，趋而进曰：‘礼，诸侯
相见，不宜相临，以庶揄其一鞇而去之者，子耶？我耶’？”
悁曰：“子也。”子夏曰：“子之勇不若我，二矣。又与子从君
于囿中，于是两寇肩逐我，君拔矛下格而还，子耶？我
耶？”悁？曰：“子也。”子夏曰：“子之勇不若我三矣。所贵为士
者，上摄万乘，下不敢敖乎匹夫，外立节矜而敌不侵
扰，内禁残害而君不危殆，是士之所长，君子之所致
贵也。若夫以长掩短，以众暴寡，凌轹无罪之民，而成
威于闾巷之间者，是士之甚毒，而君子之所致恶也，
众之所诛锄也。《诗》曰：‘人而无仪，不死何为’？夫何以论
勇于”人主之前哉？于是灵公避席抑手曰：“寡人虽不
敏，请从先生之勇。《诗》曰：‘不侮矜寡，不畏强御’。”卜先生
也。

昔者楚熊渠子夜行寝石，以为伏虎，弯弓而射之，没
金饮羽。下视知其为石，石为之开。

孔子游于景山之上，子路、子贡、颜渊从。《孔子》曰：“君子
登高必赋，小子愿言者何其愿？丘将启汝。”子路曰：“由，
愿奋长戟，荡三军，乳虎在后，仇敌在前，蠡跃蛟奋，进
救两国之患。”孔子曰：“勇士哉！”

《帝王世纪》：“秦武王好多力之人，齐孟贲之徒并归焉。
孟贲生拔牛角。”

《吕氏春秋·当务篇》：齐之好勇者，其一人居东郭，其一
人居西郭，卒然相遇于涂，曰：“姑相饮乎？”觞数行曰：“姑
求肉乎？”一人曰：“子，肉也，我，肉也，尚胡革求肉而为？”于
是具染而已。因抽刀而相啖，至死而止。勇若此，不若
无勇。

《搜神记》：“齐景公渡于江沅之河，鼋衔左骖，没之，众皆
惊惕。古冶子于是拔剑从之，邪行五里，逆行三里，至

以为河伯也。”

《左传庄三十二年》：初，公筑台临党氏，见孟任，从之閟，
而以夫人言许之，割臂盟公生子般焉。雩讲于梁氏，
女公子观之，圉人荦自墙外与之戏。子般怒，使鞭之。
公曰：“不如杀之。是不可鞭。荦有力焉，能投盖于稷门。”
八月，公薨。子般即位，次于党氏。冬十月，共仲使圉人
荦贼子般于党氏。〈注〉盖，覆也。稷门，鲁南城门。走而自
投，接其屋之桷。反复门上，言其有勇力之甚。

成公二年，齐高固入晋师，桀石以投人，禽之而乘其
车，系桑本焉，以徇齐垒，曰：“欲勇者贾余馀勇。”

《明一统志》：安南国阮翁仲，身长二丈三尺，气质端勇，
异于常人。少为县吏，为督邮所笞，叹曰：“人当如是邪！”
遂入学究书史。始皇并天下，使翁仲将兵守临洮，声
振匈奴，秦以为瑞。翁仲死，遂铸铜为其象，置咸阳宫
司马门外。匈奴至有见之者，犹以为生。

《新序义勇》篇：“陈恒使勇士六人劫子渊栖，子渊栖曰：
‘子之欲与我，以我为知乎？臣弑君，非知也，以我为仁
乎？见利而背君，非仁也，以我为勇乎？劫我以兵，惧而
与子，非勇也。使吾无此三者与，何补于子？若吾有此
三者，终不从子矣’。”乃舍之。

宋闵公臣长万，以勇力闻。万与鲁战，师败，为鲁所获，
囚之宫中，数月，归之宋。宋闵公博妇人在侧，公谓万
曰：“鲁君孰与寡人美？”万曰：“鲁君美。天下诸侯，唯鲁君
耳，宜其为君也。”闵公矜妇人妒，因言曰：“尔鲁之囚虏，
尔何知？”万怒，遂搏仇牧，趋而至，遇万于门，携剑而叱
之。万臂击《仇牧》而杀之，齿著于门。仇牧可谓不畏彊
御矣。

《晏子谏下》篇公孙接、田开疆、古冶子事景公，以勇力
搏虎闻。晏子过而趋，三子者不起。晏子入见，公曰：“臣
闻明君之蓄勇力之士也，上有君臣之义，下有长率
之伦，内可以禁暴，外可以威敌，上利其功，下服其勇，
故尊其位，重其禄。今君之蓄勇力之士也，上无君臣
之义，下无长率之伦，内不以禁暴，外不可威敌，此危
国之器也，不若去之。”公曰：“三子者，搏之恐不得，刺之
恐不中也。”晏子曰：“此皆力攻勍敌之人也，无长幼之
礼。”因请。公使人少馈之二桃，曰：“三子何不计功而食
桃？”公孙接仰天而叹曰：“晏子智人也。夫使公之计吾
功者不受桃，是无勇也；士众而桃寡，何不计功而食
桃矣？”接一搏。“而再搏乳虎，若接之功，可以食桃而
无与人同矣。援桃而起。”田开疆曰：“吾伏兵而郤三军
者再，若开疆之功，亦可以食桃，而无与人同矣。援桃
而起。”古冶子曰：“吾尝从君济于河，鼋御左骖，以入砥
柱之流。当是时也，冶少不能游，潜行逆流百步，顺流
九里，得鼋而杀之，左操骖尾，右挈鼋头，鹤跃而出。津
人皆曰：‘河伯也。若冶视之，则大鼋之首。若冶之功，亦
可以食桃，而无与人同矣。二子何不反桃’？”抽剑而起。
公孙接、田开疆曰：“吾勇不子，若功不子逮取桃不让，
是贪也。然而不死，无勇也。”皆反其桃，挈领而死。古冶
子曰：“二子死之，冶独生之，不仁。耻人以言而夸其声，
不义；恨乎所行不死，无勇。虽然，二子同桃而节，冶专”
其桃，而宜亦反其桃，挈领而死。使者复曰：“已死矣。”公
殓之以服，葬之以士礼焉。

《史记项籍本纪》：“籍长八尺馀，力能扛鼎，才气过人，吴
中子弟皆已惮籍。”

沛公来见。项王至鸿门，留沛公饮。樊哙曰：“此迫矣，臣
请入，与之同命。”哙即带剑拥盾入军门。交戟之卫士
欲止不内，樊哙侧其盾以撞，卫士仆地。哙遂入，披帷
西向立，瞋目视项王，头发上指，目眦尽裂。项王按剑
而跽曰：“客何为者？”张良曰：“沛公之骖乘樊哙者也。”项
王曰：“壮士，赐之卮酒，则与斗卮酒。”哙拜谢起，立而饮
之。项王曰：“赐之彘肩，则与一生彘肩。”樊哙覆其盾于
地，加彘肩上，拔剑切而啖之。项王曰：“壮士能复饮乎？”
樊哙曰：“臣死且不避，卮酒安足辞？”

《魏公子无忌传》：无忌往赴秦，过夷门，见侯生，侯生曰：
晋鄙兵符在王卧内，而如姬最幸，公子请如姬，如姬
必许诺，则得虎符夺晋鄙军，而晋鄙不授公子兵，复
请之，事必危矣。臣客屠者朱亥，可与俱，此人力士。晋
鄙听，大善；不听，可使击之。于是公子请朱亥，朱亥曰：
今公子有急，此臣效命之秋也。遂与公子俱行至邺，
矫魏王令代晋鄙。晋鄙合符疑之，欲无听，朱亥袖四
十斤铁椎，椎杀晋鄙。

刺客。《荆轲传》：太子丹将遣荆卿。燕国有勇士秦舞阳，
年十三，杀人，人不敢忤视，乃令秦舞阳为副，及献燕
督亢之地图。秦王闻之大喜，朝服设九宾，见燕使者
咸阳宫。至陛，秦舞阳色变振恐，群臣怪之。轲谢曰：“此
鄙人，未尝见天子，故振慑，愿大王少假借之。”使得毕，
使于前取舞阳所持地图奏之。秦王发图，图穷而匕
首见。因左手把秦王之袖，而右手持匕首揕之，未至
身，秦王惊，自引而起。袖绝，拔剑，剑长操其室。时惶急，
剑坚，故不可立拔。荆轲逐秦王，秦王环柱而走，群臣皆愕，卒起不意，尽失其度。秦王惶急，无以击轲，而以
手共搏之。是时侍医夏无且以其所奉药囊提荆轲
左右，乃曰：“王负剑，负剑！”遂拔以击轲，断其左股。轲乃
引其匕首以摘秦王，不中，中铜柱。

《汉书淮南厉王传》：“厉王有材力，力扛鼎。”

《灌夫传》：夫父孟，吴楚反，颍阴侯请孟为校尉，夫以千
人与父俱。孟年老，战尝陷坚，遂死吴军中。汉法，父子
俱有死事，得与丧归。夫不肯随丧归，奋曰：“愿取吴王
若将军头，以报父仇。”于是夫被甲持戟，募军中壮士
所善愿从数十人，及出壁门，莫敢前，独两人及从奴
十馀骑驰入吴军，至麾下，所杀伤数十人，不得前。复
还走汉壁，亡其奴，独与一骑归。夫身中大创十馀，适
有万金良药，故得无死。创少瘳，又复请将军曰：“吾益
知吴壁曲折，请复往。”将军壮而义之。恐亡夫，乃言太
尉。太尉召，固止之。吴军破，夫以此名闻天下。颍阴侯
言上，以夫为郎中将。

《李广传》：“广为郎骑常侍，数从射猎，格杀猛兽。文帝曰：
‘惜广不逢时令当高祖世，万户侯岂足道哉！后以卫
尉为将军，出雁门击匈奴，匈奴兵多，破广军，生得广。
单于素闻广贤，令曰：‘得李广必生致之。骑得广，广时
伤，置两马间，络而盛之。卧行十馀里，广阳死，睨其旁
有一儿，骑善马，暂腾而上儿马，因抱儿鞭马南驰数’’”
十里，得其馀军。匈奴骑数百追之，广取儿弓射杀追
骑，以故得脱。广出猎，见草中石，以为虎而射之，中石
没矢，视之，石也；他日射之，终不能入矣。广所居郡，闻
有虎，常自射之。及居右北平，射虎，虎腾伤广，广亦射
杀之。广以郎中令将四千骑出右北平，匈奴左贤王
将四万骑围广，广军士皆恐，广乃使“子敢往驰之，敢
从数十骑，出其左右而还，曰：‘虏易与耳，军士乃安敢。
男禹亦有勇，尝与侍中贵人饮，侵陵之，莫敢应。后愬
之上，上召禹，使刺虎县下圈中，未至地，有诏引出之，
禹从落中以剑斫绝，累欲刺虎，上壮之，遂救止之’。”
《甘延寿传》：“延寿，字君况，北地郁郅人也。少以良家子，
善骑射，为羽林，投石拔”距，绝于等伦。尝超逾羽林亭
楼，由是迁为郎试。弁为期门，以材力爱幸。〈注〉应劭曰：
“投石，以石投人也。拔距，即超逾羽林亭楼是也。”张晏
曰：“《范蠡兵法》，飞石重十二斤，为机发行二百步，延寿
有力，能以手投之。拔距，超距也。”师古曰：“投石，应说是
也。”拔距者，有人连坐相把，据地距以为坚，而能拔取
之。皆言其有手掣之力，超逾亭楼，又言其趫捷耳，非
拔距也。今人犹有拔瓜之戏，盖拔距之遗法。

《外戚传》：“孝昭上官皇后祖父桀，陇西上邽人也。少时
为羽林期门郎，从武帝上甘泉，天大风，车不得行，解
盖授桀，桀奉盖，虽风常属车，雨下盖辄御。上奇其材
力，迁未央厩令。”

《后汉书光武本纪》：“王莽召募猛士，时有巨无霸，长一
丈，大十围，以为垒尉。”

《刘盆子传》：天凤元年，琅邪海曲有吕母者，子为县吏，
犯小罪，宰论杀之。吕母怨宰，密聚客规以报仇。其中
勇士自号“猛虎”，招合亡命，执县宰斩之。〈注〉《东观记》曰：
宾客徐次子等自号扼虎，力可扼虎，言其勇也。
《贾复传》：复迁都护将军，从击青犊于射犬，大战至日
中，贼陈坚不郤。《光武传》：召复曰：“吏士皆饥，可且朝饭。”
复曰：“先破之，然后食耳。”于是被羽先登，所向皆靡，贼
乃败走，诸将咸服其勇。

《盖延传》：“延字巨卿，渔阳要阳人也。身长八尺，弯弓三
百斤。边俗尚勇，而延以气闻。”

《祭遵传》：“遵从弟彤，有勇力，能贯三百斤弓。虏每犯塞，
常为士卒锋，数破走之。”

《拾遗记》：“任成王彰，武帝之子也。少而刚毅，学阴阳纬
侯之术，诵《六经》《洪范》之书数千言。武帝谋伐吴、蜀，问
彰取便利行师之决。王善左右射，学击剑，百步中髭
发。时乐浪献虎，文如锦斑，以铁为槛，骁勇之徒莫敢
视，彰曳虎尾以绕臂，虎弭耳无声，莫不服其神勇。时
南越献白象在帝前，彰手顿其鼻，象伏不动。文帝铸”
万斤钟置崇华殿，欲徙之，力士百人不能动，彰乃负
之而趋。四方闻其神勇，皆寝兵自固。帝曰：“以王之勇
武，吞并巴蜀，如鸱衔腐鼠耳。”彰薨，如汉东平王葬礼。
及丧出，空中，闻数百人泣声，送者皆言：“昔乱军相伤，
杀者皆无棺椁。王之仁惠，取其朽骨，死者坎于地，精
灵知感。故人美王之德。”国史撰《任成王旧事》三卷晋
初藏于秘阁。

《九州春秋》：建安六年，刘表攻西鄂。西鄂长杜子绪帅
县男女婴城而守。时南阳功曹柏季长亦在城中，闻
兵攻声，恐惧，入室闭户，牵被覆头，相攻半日，稍敢出
面。其明日，侧立而听。三日往出户问安息。至四五日，
乃更负楯亲斗，语子绪曰：“勇可习也。”

《魏志典韦传》：“韦形貌魁梧，膂力过人。襄邑刘氏与睢
阳李永为仇，韦为报之。永故富春长，备卫甚谨。韦乘
车载鸡酒，伪为候者，门开，怀匕首入，杀永，并杀其妻，
徐出取车上刀戟步出。永居近市，一市尽骇，追者数百，莫敢近。太祖讨吕布于濮阳，会布救兵至，相持急，
太祖募陷阵者，韦进当之。贼弓弩乱发，矢至如雨，韦”
不视，谓等人曰：“虏来十步。”乃白之。等人曰：“十步矣。”又
曰：“五步乃白。”等人惧，疾言：“虏至矣。”韦手持十馀戟，大
呼起，所抵无不应手倒者。布众退，太祖引置左右。韦
好持大双戟与长刀等，军中为之语曰：“帐下壮士有
典君，提一双戟八十斤。”

《许褚传》：“褚长八尺馀，腰大十围，容貌雄毅，勇力绝人。
汉末聚少年及宗族数千家，共坚壁以御寇。时汝南
葛陂贼万馀人攻褚壁，褚粮乏，伪与贼和，以牛与贼
易食。贼来取牛，牛辄奔还，褚乃出陈前，一手逆曳牛
尾，行百馀步，贼众惊，遂不敢取牛而走。由是淮汝陈
梁间闻，皆畏惮之。”

《蜀志张飞传》：曹公入荆州，先主奔江南，曹公追之，一
日一夜及于当阳之长阪。先主闻曹公卒至，弃妻子
走，使飞将二十骑拒后。飞据水断桥，瞋目横矛曰：“身
是张翼德也，可来共决死！”敌皆无敢近者，故得免。
《赵云传》〈注〉曹公争汉中地，运米北山下，黄忠以为可
取。云兵随忠取米，忠过期不还，云将数十骑，轻行出
围，迎视忠等。值曹公扬兵大出，云为公前锋所击。方
战，其大众至，势偪，遂前突其阵，且斗且却，公军散，已
复合，云陷敌，还趣围，将张著，被创，云复驰马还营迎
著，公军追至围。此时沔阳长张翼在云围内，翼欲闭
门拒守，而云入营，更大开门，偃旗息鼓。公军疑云有
伏兵，引去。云擂鼓震天，惟以戎弩于后射公军。公军
惊骇，自相蹂践，堕汉水中死者甚多。先主明旦自来，
至云营围，视昨战处，曰：“子龙一身都是胆也。”

《晋书吾彦传》：“彦字士则，吴郡吴人也。出自寒微，有文
武才干。身长八尺，手格猛兽，膂力绝群。仕吴为通江
吏。时将军薛珝杖节南征，军容甚盛，彦观之，慨然而
叹。有善相者刘札谓之曰：‘以君之相，后当至此，不足
慕也。初为小将，给吴大司马陆抗。抗奇其勇略，将拔
用之，患众情不允，乃会诸将，密使人阳狂拔刀跳跃’”
而来。坐上诸将皆惧而走，唯彦不动，举几御之。众服
其勇，乃擢用焉。

《周处传》：处膂力绝人，好驰骋田猎，不修细行，纵情肆
欲，州曲患之。处自知为人所恶，乃慨然有改励之志，
谓父老曰：“今时和年丰，何苦而不乐邪。”父老叹曰：“三
患未除，何乐之有？”处曰：“何谓也？”曰：“南山白额虎，长桥
下蛟，并子为三矣。”处曰：“若此为患，吾能除之。”父老曰：
子若除之，则一郡之大庆，非徒去害而已。乃入山射
“杀猛兽，因投水搏蛟，蛟或沈或浮，行数十里而处与
之俱，经三日三夜，人谓死，皆相庆贺，处杀蛟而反。”
《桓彝传》：“彝子豁，豁子石虔，小字镇恶，趫捷绝伦。从父
在荆州，于猎围中见猛兽被数箭而伏，诸督将素知
其勇，戏令拔箭。石虔因急往，拔得一箭，猛兽跳，石虔
亦跳，高于兽身。猛兽伏，复拔一箭以归。”从温入关。冲
为苻健所围，垂没，石虔跃马赴之，拔冲于数万众之
中而还，莫敢抗者，三军叹息，威震敌人。时有患疟疾
者，谓曰：“桓石虔来”以怖之，病者多愈。

《刘遐传》：“遐便弓马，开豁勇壮。值天下大乱，遐为坞主，
每击贼，率壮士陷坚摧锋，冀方比之张飞、关羽。”
《邓岳传》：“岳子遐，勇力绝人，气盖当时，时人方之樊哙。
桓温以为参军，数从温征伐，历冠军将军，数郡大守，
号为名将。襄阳城北沔水中有蛟，常为人害，遐遂拔
剑入水，蛟绕其足，遐挥剑截蛟数段而出。”

《庾阐传》：“阐父东以勇力闻。武帝时，有西域健儿，趫捷
无敌，晋人莫敢与校。帝募勇士，惟东应选，遂扑杀之，
名震殊俗。”

《杜曾传》：“曾，新野人，南中郎将蕤之从祖弟也。少骁勇
绝人，能被甲游于水中。始为新野王歆镇南参军，历
华容令，至南蛮司马。凡有战阵，勇冠三军。”

《刘曜载记》：曜雄武过人，铁厚一寸，射而洞之，于时号
为“神射。”曜征陈安，安累败，南走陕中。曜使其将军平
先、丘中伯率劲骑追安，安与壮士十馀骑于陕中格
战，安左手奋七尺大刀，右手执丈八蛇矛，近交则刀
矛俱发，辄害五六；远则双带鞬服，左右驰射而走。平
先亦壮健绝人，勇捷如飞，与安搏战，三交，夺其蛇矛
而退，安善于抚接，及其死，陇上歌之曰：“陇上壮士有
陈安，躯干虽小腹中宽，爱养将士同心肝，䯅骢父马
铁瑕鞍，七尺大刀奋如湍，丈八蛇矛左右盘，十荡十
决无当前。战始三交失蛇矛，弃我䯅骢窜岩幽，为我
外援而悬头。西流之水东流河，一去不还奈子何！”曜
闻而嘉伤，命乐府歌之。

《苻生载记》：“生力举千钧，雄勇好杀，手格猛兽，走及奔
马，击刺骑射，冠绝一时。